**inflorescență**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tu mă înconjurai cu inima

și eu credeam că e incandescența primăverii

în mii de zbateri

ca o insulă lovită din toate părțile

și uitându-mă la tine

prin lunete de corabie,

mi se părea că blestemul

vine doar când îl chemi tu

nefiind încă definit în linia palmei

precum drumul sufletului

și paharul mi-l umpli doar tu cu prefacerea

sângelui tău în vin

și nu mai știu bine,

poate așteptam să mă cauți

pe planetă

sau poate așteptam doar primăvara

dar mă mișcam împrejurul ierbii

și simțeam acut gustul sâmburelui de măr

chiar dacă-ți pierdusem demult

de pe trup

inflorescența